
REPUBLIKA HRVATSKA
VRHOVNI SUD REPUBLIKE HRVATSKE
   Ured predsjednika

Broj: Su-VII-25/2026-15
Zagreb, 21. kolovoza 2026.

Na temelju članka 19. Pravilnika o postupku jednostavne nabave u Vrhovnom sudu Republike Hrvatske broj Su-VII-44/2022-1 od 1. veljače 2023., u postupku jednostavne nabave usluge – čišćenje prostorija u Vrhovnom sudu RH, predsjednica Vrhovnog suda Republike Hrvatske donijela je: 


O D L U K U

U postupku jednostavne nabave usluge – čišćenje prostorija u Vrhovnom sudu RH, Ev. nabave br. 12/2026 za naručitelja - Vrhovni sud Republike Hrvatske, odabire se ponuda ponuditelja: Kaj-LUX d.o.o., OIB: 97693778637, s kojim će se sklopiti ugovor. 


O b r a z l o ž e nj e

1. Vrhovni sud Republike Hrvatske, kao naručitelj, proveo je postupak jednostavne nabave za predmet nabave usluge – čišćenje prostorija u Vrhovnom sudu RH, Ev. br. nabave 12/2026, procijenjene vrijednosti nabave: 9.500,00 EUR bez PDV-a na temelju odredbi Pravilnika o postupku jednostavne nabave u Vrhovnom sudu Republike Hrvatske od 1. veljače 2023. broj Su-VII-44/2022-1.

1.1 Cijena odabrane ponude iznosi 9.450,00 eura, odnosno cijena ponude sa porezom na dodanu vrijednost iznosi 11.812,00 eura. Cijena odabrane ponude je u skladu s procijenjenom vrijednosti nabave.

2. Naručitelj je izradio dokumentaciju o nabavi, pozvao tri gospodarskog subjekta na dostavu ponude na temelju pripremljene dokumentacije i poziv objavio na mrežnoj stranici.

3. U otvorenom roku za dostavu ponuda koji je trajao do 18. kolovoza 2026. do 15,00 sati ponude su dostavila dva gospodarska subjekta i to:

1. KAj-LUX d.o.o., Dubrovčan 173a, 49 214 Veliko Trgovišće
2. Grandi Soci d.o.o., Gradina 10, 52 215 Vodnjan

što je zabilježeno u Upisniku ponuda broj Su-VII-25/2026-7 i Zapisniku o otvaranju ponuda broj Su-VII-25/2026-9 od 18. kolovoza 2026. i Zapisniku o pregledu i ocjeni ponuda broj Su-VII-25/2026-10 od 19. kolovoza 2026.

4. U postupku otvaranja, pregleda i ocjene ponuda ponuditelja, ovlašteni predstavnici naručitelja odnosno stručno povjerenstvo je izvršilo otvaranje, pregled i ocjenu ponuda te provjeru uvjeta osnova isključenja i uvjeta sposobnosti za sve ponuditelje što je konstatiralo u Zapisnicima.

5. Kriterij odabira ponude je valjana ponuda (prihvatljiva, prikladna i pravilna) s najnižom cijenom uz ispunjenje uvjeta iz Dokumentacije, Ev. br. 12/2026, br. Su-VII-25/2026 od 12. kolovoza 2026.

6. Stručno povjerenstvo je utvrdilo da su ponude ponuditelja KAj-LUX d.o.o., Dubrovčan 173A, 49 214 Veliko Trgovišće i ponuda ponuditelja Grandi Soci d.o.o., Gradina 10, 52 215 Vodnjan valjane, odnosno ispunjavaju uvjete i zahtjeve iz Dokumentacije o nabavi.

6.1. Ponuditelj Grandi Soci d.o.o. dana 20. kolovoza 2026. putem elektroničke pošte obavještava da odustaje od poslane ponude budući da neće biti u mogućnosti izvršiti navedenu uslugu. Stoga se odabire ponuda ponuditelja KAj–LUX d.o.o. koja je sljedeća rangirana prema kriteriju za odabir ponude.

7. Na temelju odredbe članka 22. Pravilnika o postupku jednostavne nabave u Vrhovnom sudu Republike Hrvatske broj Su-VII-44/2022-1 od 1. veljače 2023., protiv ove odluke ponuditelji nemaju pravo na pravni lijek.

8. Odluka o odabiru proizvodi pravne učinke od dostave iste svim sudionicima predmetnog postupka nabave. 


								      P R E D S J E D N I C A

	           							       Mirta Matić







Dostaviti Odluku odabranom ponuditelju iz izreke ove Odluke te svim gospodarskim subjektima koji su dostavili ponude, elektroničkim putem s potvrdom o primitku: 
1.Grandi Soci d.o.o., pearl3deko@gmail.com
2. KAj-LUX d.o.o., info@kaj-lux.hr
3. za spis, ovdje

